 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውጥጥ መንግስታት ኤርትራን ጀርመንን ኣብ ምዕባለ ጉዳያት ዞባ ቀርኒ ኣፍሪቃ 31 ጥቅምቲ 2018 ምንጪ ስእሊ, Getty Images መንግስቲ ኤርትራ ብቀዳም 27 ጥቅምቲ ኣሽካዕላል መንግስቲ ጀርመን ብዝብል ኣርእስቲ ኣብ ዘውጽኦ መግለጺ መንግስቲ ጀርመን ኣብ ጉዳይ ቀርኒ ኣፍሪቃ ኢዳ ካብ ምእታው ክትቑጠብ ሓቲቱ እዩ መንግስቲ ኤርትራ ነዚ መግለጺ ከውፅእ ዝኸኣለ ሚኒስተር ጉዳያት ወጻኢ ጀርመን ሚስተር ሄይኮ ማስ ንፌደራል ፓርላማ እታ ሃገር ኣብ ዘቕረቦ መደረ ኤርትራ ኣብ ጉዳይ ሰብኣዊ መሰላት ምምሕያሽ ከም ዘየርኣየት ብምንቃፉ ኢዩ መንግስቲ ኤርትራ ኣብቲ ዘውጽኦ ሓጺር መግለጺ መንግሰቲ ጀርመን ኣብ ልዕሊ ኤርትራ ዝጸንሖ ተጻባኢ ኣረኣእያ ካብ ነዊሕ ዝጸንሐን ዘየገርምን ኢዩ ድሕሪ ምባል ካብ ዞባና ኣእዳውኩም ኣርንቡ ጥራይ ንብል ኢሉ ኣቦ መንበር ሰልፊ ዲሞክራሲ ህዝቢ ኤርትራ ኣቶ መንግስትኣብ ኣስመሮም ግን ጀርመን ኣብ ጉዳይ ሉኣላዊት ሃገር ኢድ ኣእትያ ዘብል ነገር የብሉን በሃሊ እዩ ኣብ ውሽጢ ኤርትራ ንለውጢ ዝጽውዑ ድምጽታት ይውስኹ ሓድሽ ፈነወ ተሌቪዥን ኤሪሳት ክጅመር እዩ ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት እቲ ኣብ ምብራቕ ኣፍሪቃ ኮነ ኣብ ሞንጎ ሃገራት ኤርትራን ኢትዮጵያን ዝርአ ዘሎ ምዕባለ ንጀርመን ጥራሕ ዘይኮነስ ንመላእ ዓለም ዘገድስ ብምኻኑ ኣብ ውሽጢ ሃገር ለውጢ ክመጽእ ምጥላባ ዘኾንን ኣይኮነን ውን ይብል ኣብ ኤርትራ ሰብኣዊ መሰላት ከምዘየለ ሃገራዊ ኣገልግሎት ዝበሃል ጠንቂ ናይ ኩሉ ስደትን ግህሰት ናይ ሰብኣዊ መሰላትን ኮይኑ ምህላዉ ዘይትኣምን ሃገረ ኣውሮጳ የላን ዝበለ ኣቶ መንግስትኣብ ብዛዕባ ኣብ ካልእ ሃገር ዘሎ ኩነታት ምዝራብ ማለትሲ ኢድ ምእታው ማለት ኣይኮነን ይብል ነዚ ብመርትዖ ከደግፍ እንከሎ ድማ ፕረዚደንት ኢሳያስ ኣፍወርቂ ውን እንተኾነ ኣመሪካን ሃገራት ኣውሮጳን ሰብኣዊ መሰላት ኣየኽብራን ኢሉ ክነቅፍ ከም ዝስማዕ ይዛረብ ነዚ ድማ ተገላቢጦሽ ክብል ይገልጾ መንግስቲ ጀርመን እንታይ ኢዩ ኢሉ? 